CO Productions | Pieter Koen - CO Productions
Die ander liedjieskrywers sluit Ampie du Preez, Vaughan Gardiner, Hugo Ludik en Reynardt Hugo in. Musikante Juan (Floors) Oosthuizen, Danny Smoke, Denny Lalouette, Vinnie Henrico, Ricus Nel en Matthys Maree het deel aan die produksie. Binne weke na die bekendstelling daarvan, is Wat Die Hart Van Vol Is goed oppad na goue status. Dit is duidelik dat aanhangers Pieter se opwindende nuwe fase met ope arms ontvang.
“Ek is al 14 jaar getroud en het drie pragtige kinders,” wys Pieter uit. “Omdat ek my repertoire verder uitbrei as die prettige, ligte sy van my persoonlikheid, kan ek saam met my bestaande gehoor groei terwyl ek my musiek vir die eerste keer aan selfs nog meer mense bekendstel. Met hierdie album kon ek net wees, en my persoonlike stempel op elke liedjie afdruk. Deur my eie perke te bepaal het ek myself uiteindelik voorberei om die reis vorentoe met my aanhangers te geniet.”
“My musiek is beter as gevolg van my radiowerk en die vier jaar wat ek al Jukebox aanbied,” gaan hy voort. “Elkeen vind baat by my mad-hatter begin in musiek sowel as by my meer gevestigde en subtiele temas en stemmings op
Wat Die Hart Van Vol Is.”
Wat hy doen as veelsydige vermaaklikheidspersoonlikheid maak van Pieter Koen ’n ekstrovert. Maar wie hy is en wat hom dryf as mens, word weerspieël in die 13 snitte op Wat Die Hart Van Vol Is. “Dit maak ’n mens nogal bang
om meer van jou persoonlikheid bloot te stel,” erken hy. “Om nog ’n laag by te sit and dinge een trappie verder te vat, dit is waar ek nou is, en dit is verfrissend!”
Sy oupa was ’n lid van ’n boere-orkes, sy ma het gesing, en nou vat Pieter self die leisels oor, gretig om steeds sy merk te bly maak, al het hy reeds agt indrukwekkende albums en goueverkope agter sy naam. Party mense sê, “Uit
die oog, uit die hart”. Dit lyk asof die toekoms net goeie dinge inhou vir Pieter Koen se aanhangers en sy musiek, danksy hierdie keurige en geloofwaardige album. Voeg daarby die vooruitsig om Wat Die Hart Van Vol Is, asook meer as ’n handvol van sy ander treffers, binne die volgende jaar lewendig te siene en te hore te kry, en die lewe is lekker.
“Ek het verskriklik hard gewerk om weer te kan optel waar ek was met my laaste album,” gee hy toe, “en ek beplan om dit so te hou.” Wat Die Hart Van Vol Is is die gevolg van stemafrigting en introspeksie, tesame met ’n goeie dosis ligte pret – en jy kry die heel beste van Pieter Koen vandag. Wat môre inhou sal niemand weet nie, maar as hy enigiets daarmee te doen het, is dit gewaarborg om uitstekend te wees.
• Run With Me – Eerste album vrygestel – 1997
• Skud Jou Biscuit – Tweede album vrygestel – 2004
• Welkom In My Wêreld – Derde album vrygestel – 2005
• Tattoo – Vierde album vrygestel – Behaal GOUE status – 2006
• Tattoo LIVE – Debuut DVD-album vrygestel – 2007
• SAMA-benoeming vir Afrikaanse Pop album – Tattoo 2007 – 2007
• 3 Susters – Vyfde album vrygestel – Behaal GOUE status – 2008
• ATKV-Veertjie – Beste aanbieder vir Kwêla op kykNET – 2008
• 3 Susters & Superman herverpakking – 2009
• SAMA-benoeming vir Afrikaanse dans album – 3 Susters – 2009
• Rapport Vonk Musiektoekennings – Beste komedie album – 3 Susters – 2009
• Haak ‘n Bietjie Uit –Sesde album vrygestel – 2010
• Grootste Treffers – Sewende album vrygestel – 2011
• Huisgenoot Tempo wenner – Beste aanbieder – Jukebox – 2013
• Wat Die Hart Van Vol Is – Agste album vrygestel – 2014
• Huisgenoot Tempo benoeming – Kontemporêre album – 2014
• Huisgenoot Tempo wenner –Beste Aanbieder – Jukebox – 2014
• SAMA benoeming – Kontemporêre album – Wat Die Hart Van Vol Is – 2015
Tweets by @Pieter_Koen
Ek en Willem Botha is sterk oppad na Bothaville vir ons Jukebox show vanaand by Hoërskool Bothaville. Luister uit na Overvaal Stereo 96.1 om 11:15 wanneer ek bietjie gaan gesels oor wat jy alles kan verwag vanaand. Sien uit om julle almal daar te sien! ... See MoreSee Less
Hallo al my vrinne. Ja ja ja...ons het omtrent lanklaas fesels en dis alles my skuld...soms eenvoudig of te lui of te onbetrokke by my sosiale media verpligtinge. Nietemin,ongeag die petrolprys...die Uitmuntende rugby en weer wat almal wip-plank ry gaan dit met die Koene baie goed. Dankbaar vir dinge wat gebeur en mense wat konstant ons lewens inkleur. Voordat hierdie jaar egter sy rug gaan neerlê en erens saam.met jou op n strand gaan baljaar is daar nog so paar dingetjies wat van ons kant af ook nog gaan gebeur...waarvan die eerste n golf dag met n baie aangename twist is...op 13 Nov hou ek die eerste Pieter Koen Golf dag...en dit gaan alles oor die lekkerte,pret en plesierigheid wat met n golfdag gepaard gaan. Ja,nou kan jou wederhelf,lewensmaat of beste vriend saam met jou in die opwinding van so 'n dag en ook hierdie besonderse dag kom deel. Wees rebels en skryf sommer NOU in om jou 4 bal te bevestig. Daar is ook geleenthede om jou besigheid of maatskappy betrokke te kry. Skakel gerus 071 683 0661 of stuur n inbox boodskap met jou navraag.
Akasia GOLFcourse... COproductions Jukebox ... See MoreSee Less
Pieter Koen shared Optog's Optog!.
Hierdie kan mos net goed en lekker wees..?!
🎭 🎶 Wil jy weet waaroor Optog! gaan en hoe ons aan die konsep gekom het? 🚐 Kyk dan hierdie video! 👇👇👇 (Optog! is 'n Atterbury Trust-inisiatief en word trots moontlik gemaak deur King Price Insurance) ... See MoreSee Less
Nuutste nuus oor Pieter Koen
Kom kuier op 2 November saam met Pieter Koen by die GWK Oewerfees in Prieska. Jy kan uitsien na ‘n Colour Run, Mnr. en Mej. Oewerfees, perdesport en soveel meer. Alles vind plaas op die Soon le Roux-jeugkampgronde en jy kan 082 842 2684 kontak vir meer besonderhede.
Skakel vanaand in vir hierdie week se episode van #Kwêla. Willem Botha het in Calitzdorp gaan kuier tydens die Vetplantfees. Het jy geweet die wit poertjie wat jy soms op die plantjie kry is vir beskerming teen die son? Jy gaan sommer baie interessante dinge leer vanaand, om 18:00, op kykNET.
PIETER IN DIE PAARL
Pieter Koen kuier vanaand by Ej’s sportspub & entertainment Paarl. As jy voor 19:00 daar is, is toegang gratis! Na 19:00 is dit slegs R70. Vir meer inligting, skakel hulle op 021 872 8965
PIETER KUIER BY PLATTELANDERS
Pieter Koen kuier Vrydagaand in Somerset-Wes by Plattelanders vir ‘n groot opskop! Toegang is slegs R60. Skakel 021 852 6813 vir meer inligting.
PIETER IN NELSPRUIT IN AKSIE
Pieter Koen is môreaand in Nelspruit by ARB Electrical Wholesalers in Nelspruit se 10de bestaansjaarvieringe in aksie. Dit is ongelukkig nie oop vir die publiek nie, maar hou gerus die spasie dop om te sien waar jy Pieter nog in aksie kan sien.
KUIER SAAM MET PIETER EN WILLEM IN BOTHAVILLE
Pieter Koen en Willem Botha vertrek môreoggend na Bothaville vir ‘n lekker Jukebox-vertoning. Laerskool Eben Donges het die wonderlike aand beplan wat in Bothaville Hoërskool se saal gehou sal word. Jy kan die Laerskool kontak op 056 515 2591 vir meer inligting.
KUIER SAAM MET PIETER EN LEAH OP BRAAIDAG
Môre is daar ‘n groot opskop by die Klipdraai Karavaanpark in Meyerton. Pieter Koen is om 13:00 op die verhoog en Leah SA gaan jou vermaak vanaf 14:00. Hekke maak reeds om 08:00 oop so wees al vroeg al daar en kom geniet Braaidag saam met ons!